Bestyrelsesmøde i Kløverbladet, 1. marts 2017

Til stede: Klaus, Liz, Renee

Dagsorden:

**1 Vedligeholdelsesoverslag/ budget (herunder om der er reparationer, der trænger sig på). Generalforsamlingen  - Klaus**

Generalforsamling er 29. marts. Den kommende bestyrelse må arbejde videre med et vejvedligeholdelsesoverslag. Der er for meget, der er usikkert, mht. behov i forbindelse med fortovs- og vejrenovering. Bestyrelsen foreslår uændret kontingent og vejbidrag.

Der skal også samles op på vedtægtsudvalget inden generalforsamlingen.

**2 Parkeringen. Hvornår mon vi hører noget om tidsbegrænsningen. Kapselfabrikken, når en gang der atter er åbent for parkering.**

Vi har ikke haft yderligere kontakt med Kapselfabrikken om deres forslag til etablering af skråparkering og et fortov. Kapselfabrikken skal opfordres til at finde en permanent løsning til cykelparkering. Det er uholdbart, at cykler i massevis parkeres op ad folks hegn i Kløverbladsgade.

 I forhold til ansøgning om tidsbegrænset parkering, meddeler Ketil, at der kommer nyt 24. april

**3 Skilte i parken. Skal vi prøve at blive enige om en ordlyd til skilte, så vi kan indhente tilbud på, hvor meget et par skilte vil koste og måske være klar til at få dem "plantet" i løbet af foråret. Opgave fra sidste generalforsamling.**

Liz udarbejder et forslag til, hvad der skal stå på skilt/e. Der skal også indhentes tilbud, når vi ved, hvad der skal stå på skiltene.

**4 Øvrig gadeskiltning. Må vente til byggeriet er færdigt.**

Vi skal være meget opmærksomme på, at bygherren/herrerne på de to byggerier hurtigst muligt genopretter skiltningen i gaden, når byggeriet er færdigt (forventet ca. november). Dette gælder både gadenavnsskiltet samt fartbegrænsningsskiltet. Der har tidligere været et gennemkørsel ikke tilladt-skilt (ærindekørsel). Vi skal presse på for at få det genetableret.

**5 Kriminalitet/indbrud i gaden. Skal vi foretage os noget?**

Emnet drøftet. Der er enighed om, at Facebook fungerer godt som en holde øje med-instans. Nabohjælp-aftaler skal træffes individuelt.

**6 Arbejdsdag i foråret fastlægges**

Arbejdsdag bliver søndag 23. april fra kl. 13. Renee køber kolde drikke. Medlemmerne opfordres til at medbringe kage, snobrødsdej m.m. Der er meget "vandret vækst", der kunne trænge til at blive fjernet. Det gælder vedbend især i den første del af parken, samt vækst ud over stien. Derudover almindelig oprydning. Vi drøftede nye bænke og kan måske høre på generalforsamlingen, om der er kendskab til noget træstamme-agtigt. Det skal ikke være for komfortabelt, så folk i festhumør slår sig ned.

**7. evt**

Konstaterer, at vejspærringen den seneste måned ved Carl Jacobsensvej har betydet langt mindre trafik og i perioder mange ledige parkeringshuller på strækningen Karensgade-Carl Jacobsensvej.

Renee og Lisbeth deltager i rejsegilde i Kløverparken, som det nye byggeri kommer til at hedde.

.